cyanic-selkie/wikianc huggingface dataset:
Ներբանային գորտնուկ
Վիրաբուժություն
Այրում – կարող է օգտակար լինել երկարատև բուժման ժամանակ։ Որպես կարճաժամկետ բուժման մեթոդ անզգայացնողների հետ միասին օգտագործելիս կարող է արդյունավետ լինել, բայց կարող է սպիների և կելոիդների առաջացման պատճառ հանդիսանալ։ Հետագա վիրաբուժական հեռացումը նույնպես կարող է կելոիդների և վիրահատված գորտնուկի տեղում կրկնությունների պատճառ հանդիսանալ ։
Արտաքին հղումներ
Կատեգորիա:Ոտնաթաթի հիվանդություններ
Դարհեմի համալսարան
Դարհեմի համալսարան, University of Durham, հայտնի է նաև Դարհեմական համալսարան, Durham University, համալսարան Անգլիայի Դարհեմ քաղաքում։ Հիմնադրվել է խորհրդարանի ակտով 1832 թվականին և ստացել թագավորական խարտիան 1837 թվականին։ Համարվում է Անգլիայի ամենահեղինակավոր և երեք գլխավոր համալսարաններից մեկը, քանի որ դրանից առաջ Անգլիայի տարածքում գոյություն են ունեցել միայն Օքսֆորդի և Քեմբրիջի համալսարանները (ինչպես նաև ընդամենը 4 տարի գոյություն ունեցող Նորթհեմփթոնի համալսարանը)։ Երրորդ կոչվելու իրավունքը վիճարկում է Լոնդոնի համալսարանը, հիմնվելով համալսարանի կարգավիճակ չունեցող իր առանձին հնագույն ստորաբաժանումների վրա։
Պատմություն և նկարագրություն
Դարհեմի համալսարանը բաղկացած է կենտրոնական դեպարտամենտից (ֆակուլտետներից) և 16 քոլեջներից։ Ընդհանուր առմամբ, դեպարտամենտները (ֆակուլտետները) զբաղվում են հետազոտական աշխատանքով և ուսանողների համար դասախոսությունների կենտրոնացված կազմակերպմամբ, մինչդեռ քոլեջները պատասխանատու են ավագ կուրսերի, ասպիրանտների և համալսարանի անձնակազմի մի մասի տեղաբաշխման և ապահովման համար։
2009 թվականի հուլիսին Միացյալ Թագավորության վարչապետ Թոնի Բլեերը, Եյլի համալսարանի և Սինգապուրի ազգային համալսարանի հետ համագործակցության կնքումից հետո հայտարարել է, Դարհեմի համալսարանի հետ ռազմավարական համագործակցության մասին, որպեսզի ստեղծվի տասներկու առաջատար հետազոտական համալսարանների գլոբալ ցանց, հավատքի և գլոբալիզացիայի (Faith and Globalization Initiative) իր նախաձեռնության առաջխաղացման համար Թոնի Բլեերի հավատքի հիմնադրամի (Tony Blair Faith Foundation) հետ համագործակցությամբ ։
Չեխիա
Չեխիա (չեխերեն՝ Česko), պաշտոնական անվանումը՝ Չեխական Հանրապետություն (չեխերեն՝ Česká republika), պատմականորեն հայտնի է նաև որպես Բոհեմիա , դեպի ծով ազատ ելք չունեցող պետություն Կենտրոնական Եվրոպայում։ Զբաղեցնելով 78,871 քառակուսի կմ ընդհանուր տարածք, Չեխիան հարավում սահմանակցում է Ավստրիային, արևմուտքում՝ Գերմանիային, հյուսիսարևելյան հատվածում՝ Լեհաստանին և հարավ-արևելքում՝ Սլովակիային ։ Մայրաքաղաքն ու երկրի կարևորագույն կենտրոնը Պրահան է, իսկ մյուս խոշոր քաղաքներից են Բռնոն, Օստրավան, Պլզենը և Լիբերեցը։
Ավանդաբար, ընդունված է առաջին չեխական պետական կազմավորումը համարել 9-րդ դարում Մեծ Մորավիայի տարածքում ձևավորված Բոհեմիայի կամ Չեխական դքսությունը, որը 1002 թվականին պաշտոնապես ճանաչվում է որպես Սրբազան Հռոմեական կայսրության կայսերական տարածք, իսկ արդեն 1198 թվականին՝ անկախ թագավրություն ։ 1526 թվականին տեղի ունեցած Մոհաչի ճակատամարտից հետո Չեխական թագի հողերն աստիճանաբար միավորվում են Հաբսբուրգյան միապետության կազմում։ Ավելի ուշ բողոքական չեխերի ապստամբությունը դառնում է Եվրոպայում Երեսնամյա պատերազմի բռնկման առիթ, սակայն Սպիտակ լեռան ճակատամարտը ազդարարում է բոհեմիական ապստամբների պարտությունն ու Հաբսբուրգների իշխանության ամրապնդումը, որը շարունակվում է մինչև 1806 թվական։ Այդ տարում Սրբազան Հռոմեական կայսրության լուծարմամբ Չեխական թագի հողերն անցնում են Ավստրիական կայսրությանը։
19-րդ դարում Չեխիան դառնում է առավելապես արդյունաբերական պետություն։ 1918 թվականին այս հողերի մեծ մասի հիմնադրվում է Առաջին Չեխոսլովակիայի Հանրապետությունը, որը հաջորդում է Առաջին համաշխարհային պատերազմի արդյունքում Ավստրո-Հունգարիայի փլուզմանը ։ Չեխոսլովակիան Կենտրոնական և Արևելյան Եվրոպայի միակ երկիրն էր, որը շարունակեց մնալ խորհրդարանական ժողովրդավարական հանրապետություն միջպատերազմյան ողջ ժամանակաշրջանում ։ 1938 թվականի Մյունխենյան համաձայնագրից հետո նացիստական Գերմանիան վերահսկողություն է սահմանում Չեխական հողերի նկատմամբ։ Չեխոսլովակիան վերականգնում է իր անկախությունը 1945 թվականին և դառնում Արևելյան բլոկի կոմունիստական պետություն՝ 1948 թվականի պետական հեղաշրջումից հետո։ Կառավարության և տնտեսության ազատականացման փորձերը ճնշվում են 1968 թվականի Պրահայի գարնան ընթացքում՝ խորհրդային զորքերի երկիր ներխուժմամբ։ 1989 թվականի նոյեմբերին տեղի ունեցած Թավշյա հեղափոխությունը, սակայն, վերջ է դնում երկրում կոմունիստական իշխանությանը։ Այս արդյունքներով պայմանավորված 1993 թվականի հունվարի 1-ին Չեխոսլովակիան լուծարվում է և նրա երբեմնի տարածքում ձևավորվում են անկախ Չեխիայի և Սլովակիայի Հանրապետությունները։
Չեխիայի Հանրապետությունը ունիտար խորհրդարանական հանրապետություն է՝ զարգացած, բարձր եկամուտ ապահովող շուկայական տնտեսությամբ։ Չեխիան նաև որդեգրել է եվրոպական սոցիալական մոդելը՝ իր քաղաքացիների համար երաշխավորելով համընդհանուր առողջապահություն և անվճար համալսարանական կրթություն։ Ըստ ՄԱԿ-ի մարդկային զարգացման ինդեքսի՝ Չեխիան 32-րդն է աշխարհում և 24-րդը՝ Համաշխարհային բանկի մարդկային կապիտալի ինդեքսում։ Եվրոպական այս պետությունը 8-րդ ամենաանվտանգն է աշխարհում և զբաղեցնում է 29-րդ հորիզոնականը՝ ժողովրդավարական կառավարման աղյուսակում։
Չեխիան մի շարք միջազգային կազմակերպությունների, այդ թվում՝ ՄԱԿ-ի, ՆԱՏՕ-ի, Եվրոպական միության, ՏՀԶԿ-ի, ԵԱՀԿ-ի և Եվրոպայի խորհրդի անդամ է։
Պատմություն
Պետությունն առաջացել է երկու պատմական շրջանների՝ Մոռավիայի և Բոհեմիայի, ինչպես նաև Սիլեզիայի մի մասի միավորման արդյունքում։ Չեխական հողերի մասին առաջին հիշատակումները վերաբերվում են մ.թ. 9-րդ դարին։ Այն ժամակներում այդ հողերի վրա առաջացել է առաջին միավորված պետությունը՝ Պրժեմիսլովիչների թագավորությամբ։ Այդ պետությունը կոչվում էր Բոհեմիա Թագավորություն։ Այն բավականին հարուստ և հզոր էր, սակայն 15-րդ և 17-րդ դարերում ծագած կրոնական հակամարտությունների հետևանքով, այն անկում ապրեց։ Որոշ ժամանակ անց բոլոր հողերը անցան Հաբսբուրգների ազդեցության տակ և մտան Ավստրո-հունգարական կայսրության կազմի մեջ։ Առաջին համաշխարհային պատերազմից հետո՝ 1918 թվականին, Չեխիան, միավորվելով Սլովակիայի և Անդրկարպատյան Ռուսիայի հետ, հիմնեց նորանկախ Չեխոսլովակիայի հանրապետություն։ 1938 թվականին Մյունհենյան պայմանագրով Սլովակիան դուրս եկավ Հանրապետությունից, իսկ 1939 թվականին Գերմանիան օկուպացրեց ողջ Չեխոսլովակիան, դարձնելով այն Մոռավիայի և Բոհեմիայի պրոտեկտորատ։ Երկրորդ համաշխարհային պատերազմում Գերմանիայի պարտությունից հետո, Չեխոսլովակիան անցավ Խորհրդային Միության ազդեցության տակ և մտավ Սոցճամբար։ 1968 թվականից շրջանառության մեջ մտավ Պրահյան գարուն արտահայտությունը, երբ օգոստոսի լույս 21-ի գիշերը Վարշավյան պայմանագռի անդամ խորհրդային հինգ հանրապետությունների զորքերը հատեցին Չեխոսլովակիայի սահմանը՝ ազատական տրամադրված բնակչությանը ճնշելու նպատակով։ Փողոց դուրս եկան շարքային քաղաքացիները։ Դիմադրությունը տևեց ընդամենը երկու օր, ապստամբությունը ճնշվեց։ 1989 թվականին Չեխոսլովակիան Թավշյա հեղափոխության հետևանքով շեղվեց զարգացման սոցիալիստական ուղուց։ 1993 թվականի հունվարի 1-ին երկիրը խաղաղ ճանապարհով բաժանվեց երկու մասի՝ առաջացնելով անկախ Չեխիայի և Սլովակիայի պետություններ։
1999 թվականին Չեխիան մտել է ՆԱՏՕ-ի, իսկ 2004 թվականին՝ Եվրամիության կազմի մեջ։ ԵՄ-ին անդամակցելու հետ զուգահեռ Չեխիան ստոևագրել է Շենգենյան համաձայնագիրը և 2007 թվականի դեկտեմբերի 21-ից վերացվել է Չեխիայի ցամաքային սահմաններին սահմանապահական հսկողությունը։ Չեխիայի բնակչությունը 10 միլիոնից ավել է, որի 95 տոկոսը կազմում են չեխերը, ևս 3 տոկոսը կազմում են գերմանացիները, գնչուները, հունգարացիները, լեհերը և հրեաները, իսկ 2 տոկոսը՝ սլովակները։ Արժե նշել, որ բնակչության 70 %-ից ավելին 15-65 տարեկանի միջակայքում է, իսկ մանկական մահացության մակարդակը ամենացածրերից է Եվրոպայում։ Չեխիան հանդիսանում է խիտ բնակեցված երկիր, որի բնակչությունը հավասարաչափ է բաշխված պետության ողջ տարածքով։ Ամենախիտ բնակեցված շրջանները գտնվում են խոշոր քաղաքների՝ Պրահա, Օստրավա, Բրնո, տեղակայման վայրերում։ Քաղաքներում են ապրում բնակչության 70-ից ավել տոկոսը։ Չեխիայի Հանրապետությունը զբաղեցնում է 79 հազ. քառ. կմ տարածք։ Չեխիայի ամենաբարձրադիր շրջանը Բոհեմյան լեռնազանգվածն է, որը ծովի մակերևույթից բարձր է 3000 ֆունտ։ Չեխիայի ամենաբարձր գագաթը կոչվում է Կրկոնոսե, ինչը թարգմանաբար նշանակում է Հսկայական լեռ։ Գետերը Չեխիայի անբաժան մասն են կազմում։ Վլտավան, Էլբան, Մորավան և Օդերը հոսում են պետության ողջ տարածքով։ Չնայած որ Չեխիան չունի ելք դեպի ծով, նրա մեծ գետերը ունեն ելք դեպի 3 ծով՝ Բալթիկ, Հյուսիսային և Սև ծովեր։ Չեխիայի Հանրապետությունը գտնվում է Հյուսիսային կիսագնդում բարեխառն աշխարհագրական լայնություններում։ Երկրի կլիման մեղմ է՝ ցուրտ ձմեռներով և ջերմ ամառային սեզոններով։ Այսօր Չեխիայի Հանրապետության արդյունաբերությունը ամենազարգացածն ու կայունն է համեմատած սոցճամբարի մնացած երկրների։ Չեխիայի էկոնոմիկայի հիմքը արդյունաբերությունն է, մասնավորապես՝ մեքենաշինությունը, էլէկտրատեխնիկան, սև մետալուրգիան և քիմիական արդյունաբերությունը։ Գյուղատնտեսության և անտառային արդյունաբերության դերը երկրի էկոնոմիկայում աննշան է և մշտապես նվազում է։ Չեխիայի Հանրապետության էկոնոմիկան մեծ թռիչք կատարեց անցած դարի 90-ական թվականների սկզբին, երբ երկրում օրինականացվեց մասնավոր բիզնեսը և վերացվեց գների պետական կարգավորումը։ Պետք է նշել, որ չեխական էկոնոմիկայի զարգացման մեջ մեծ դեր են խաղացել օտարերկրյա ներդրումները, որոնց շնորհիվ կարճ ժամանակում իրականացվեց արդյունաբերության բոլոր ճյուղերի և սպասարկման ոլորտի սրընթաց արդիականացումը։
Կլիմա
Չեխիայի կլիման բարեխառն է, եղանակային անցումը ծովայինից մայրցամաքային քիչ թե շատ հավասար է ողջ երկրում, բայց իր տարածաշրջանային առանձնահատկությունները հիմնականում կախված է ռելիեֆից։ Ձմռանը ջերմաստիճանը սովորաբար մեղմ է լինում՝ -2-ից մինչև – 4 °C, լեռներում՝ –8 մինչև –10 °C ջերմաստիճան։ Չնայած ձմեռը քիչ ձյուն է լինում. լեռներում ձյունը հազիվ բավականացնում է լեռնադահուկային սպորտի համար։ Ամառը բավականաչափ տաք է՝ +19-21 °C ջերմաստիճան, իսկ լեռներում՝ համապատասխանաբար +4-8 °C։ Մորավիայում գրեթե միշտ +20 °C ջերմաստիճան է։ Տարեկան տեղումները 500-700 մմ է, իսկ լեռներում 1600-2100 մմ։ Հարավային Մորավիայում նաև երաշտ է լինում։
Խոհանոց
Չեխական խոհանոցը հայտնի է իր սոուսներով և լցոններով, բայց ոմանց կարծիքով, դրանց մեջ պակասում է թարմ բանջարեղենը։ Խոզապուխտը և մանր վարունգը՝ որպես նախուտեստ, որին հաջորդում է կարտոֆիլի կամ բանջարեղենային ապուրը։ Չեխերը սիրում են խմորագնդիկներով և թթու կաղամբով մսային ապուրներ։ Հայտնի ճաշատեսակների մեջ են մտնում տապակած պանիրը և արիշտայով ձվածեղը։ Չեխական մրգային գնդիկները պատրաստվում են յուղով և կաթնաշոռային պանիրով։ Չեխիան չի կարելի պատկերացնել առանց ավանդական գարեջրագործության։ Գարեջրի հումքը Չեխիայում և Մորավիայում սկսել են աճեցնել դեռևս 11-րդ դարից սկսած։ Պլզեն քաղաքում է գտնվում հայտնի գարեջրի «Պրազդրոյ» գործարանը, որը հիմնադրվել է 1842 թվականին։ Մարավիայի բերրի հողերում աճեցնում են գարի, որն էլ օգտագործում են գարեջրի պատրաստման մեջ։ «Պրազդրոյի» մառանների խորությունը 9 կմ է։
Տոներ
Այդ օրերին խանութները չեն աշխատում (իսկ դեկտեմբերի 24-ին Սուրբ Ծննդյան նախաշեմին խանութները բաց են լինում մինչև ժամը 14։00-ն)։
Ծանոթագրություններ
Կատեգորիա:Չեխիա Կատեգորիա:Դեպի ծով ելք չունեցող երկրներ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:ՆԱՏՕ-ի անդամ երկրներ Կատեգորիա:1993 հիմնադրված պետություններ և տարածքներ Կատեգորիա:Եվրոպայի խորհրդի անդամ երկրներ Կատեգորիա:Հանրապետություններ Կատեգորիա:Ֆրանկոֆոնիայի միջազգային կազմակերպության անդամ երկրներ
Աստերոիդների ցանկ (81001-81100)
Աստերոիդների ցանկ (80901-81000) * Աստերոիդների ցանկ * Աստերոիդների ցանկ (81101-81200)
Սոլոսորա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Վիլապլանա
Վիլապլանա (կատ․՝ Vilaplana), մունիցիպալիտետ Կատալոնիայում, Տարագոնա նահանգում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Զբաղեցնում է 23․20 կմ2 տարածք։ Բնակչությունը 631 մարդ (2010 թվականի տվյալներով)։
Դավիդե Աստորի
Դավիդե Աստորի (Davide Astori, ), իտալացի ֆուտբոլիստ, Ֆիորենտինա ֆուտբոլային ակումբի և Իտալիայի հավաքականի նախկին պաշտպան, վարձավճարով հանդես է եկել Ռոմայում։
Ակումբային կարիերա
Դավիդեն ծնվել և մեծացել է Բերգամո պրովինցիայում, որտեղ և սկսել է իր ֆուտբոլային կարիերան՝ հանդես գալով Պորտիզոլա ակադեմիայում։ 2001 թվականին Դավիդեն տեղափոխվեց Միլանի երիտասարդական կազմ  ։ 2006/07 մրցաշրջանում Աստորին վարձավճարով անցկացրեց Սերիա C1-ն ներկայացնող Պիցցիգետտոնե ակումբում, որտեղ անցկացրած 25 խաղում դարձավ 1 գոլի հեղինակ ։ Հաջորդ մրցաշրջանը Աստորին նույնպես անցկացրեց վարձավճարում գտնվելով, սակայն այս անգամ նույն առաջնությունը ներկայացնող մեկ այլ ակումբում՝ Կրեմոնեզեում։
Մահ
Դավիդեն մահացել է 2018 թվականի մարտի 4-ին 31 տարեկան հասակում Իտալիայի Ուդինե քաղաքում։ Մահացած է գտնվել հյուրանոցի համարում՝ «Ուդինեզեի» հետ խաղից առաջ ։
Ենթադրվում էր, որ Աստորին մահացել է քնած ժամանակ։
Այնուհետև մի քանի ժամ հետո Ուդինեի դատախազ Դե Նիկոլոն անդրադարձել է խաղացողի մահվանը.
«Մենք կարծում ենք, որ ֆուտբոլիստը մահացել է սրտի բնական կանգի պատճառով։
Տարօրինակ է, որ այսպիսի դեպք է պատահել պրոֆեսիոնալի հետ, որին մանրամասն զննել են և ոչ մի անհանգստացնող նշան չէին հայտնաբերել»,- Ուդինեի դատախազ Անտոնիո դե Նիկոլոյի խոսքն է մեջբերել «Football Italia»-ն։
Ավելի վաղ հայտնի է դարձել, որ իտալացի ֆուտբոլիստի մահվան պատճառով հետաձգվել էր Ա Սերիայի 27-րդ տուրի կիրակնօրյա բոլոր հանդիպումները։
Հաջորդ օրն առավոտյան Ուդինեի դատախազ Անտոնիո դի Նիկոլոն հայտարարեց. «Մենք քրեական գործ ենք հարուցել ոչ կանխամտածված սպանության կասկածանքով։ Դեռևս կասկածյալներ չկան։ Մենք դիահերձում կանենք, ինչից հետո հայտնի կլինեն արդյունքները»։
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Կալյարիի ֆուտբոլիստներ Կատեգորիա:Իտալիայի հավաքականի ֆուտբոլիստներ
Բել կղզու կախարդանքը
«Բել կղզու կախարդանքը» (The Magic of Belle Isle), Ռոբ Ռայների ֆիլմ՝ Մորգան Ֆրիմանի գլխավոր դերակատարմամբ։ 2012 թվականի հուլիսի 6-ին կայացել է ֆիլմի պրեմիերան ։
Սյուժե
Ձգտելով օգտվել իր սկզբնական տաղանդից՝ անվասայլակով գամված գրողը տեղափոխվում է գյուղական քաղաք, որտեղ նա հանդիպում է միայնակ մոր և նրա երեք երեխաներին, որոնք օգնում են նրան վերականգնել գրելու հանդեպ իր ցանկությունը։
Խոստովանություն
Ֆիլմում դերի համար Մորգան Ֆրիմանը առաջադրվել է NAACP Image Award մրցանակի, արդյունքում զիճելով «Անձնակազմ» ֆիլմի գլխավոր դերը Դենզել Վաշինգտոնին ։
Հղումներ
Կատեգորիա:2012 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Կինոկատակերգություններ Կատեգորիա:Դրամա ֆիլմեր Կատեգորիա:2010-ականների դրամա ֆիլմեր Կատեգորիա:Դրամատուրգիա Կատեգորիա:Ամերիկյան ռոմանտիկ ֆիլմեր
Օսկար լավագույն մոնտաժի համար
«Օսկար» լավագույն մոնտաժի համար տրվում է ամեն տարի 1935 թվականից սկսած «Կինոարվեստի և գիտության ակադեմիա»-ի կողմից։
Մրցանակակիրների ցուցակը
Մրցանակակիրները առանձնացված են առանձին գույնով։
2011—2015
Կատեգորիա:Օսկար կինոմրցանակ Կատեգորիա:Կինոմրցանակներ Կատեգորիա:ԱՄՆ-ի կինոմրցանակներ Կատեգորիա:Կինեմատոգրաֆիական ցուցակներ
Իրիդիումի բրոմիդ(IV)
Իրիդիումի բրոմիդ(IV), անօրգանական միացություն, իրիդիումի ու բրոմաջրածնական թթվի աղը` IrBr4 բանաձևով, կապույտ բյուրեղներ, փոխազդում է ջրի հետ։
Ֆիզիկական հատկություններ
Իրիդիումի բրոմիդը առաջացնում է կապույտ բյուրեղներ, փոխազդում է ջրի հետ, լուծվում է էթանոլում։
Արտաքին հղումներ
Կատեգորիա:Իրիդիումի միացություններ Կատեգորիա:Բրոմի միացություններ
Քլիրուոթեր
Քլիրուոթեր (Clearwater), քաղաք ԱՄՆ-ի Ֆլորիդա նահանգի Փինելաս շրջանում, որի վարչական կենտրոնն է ։ Ընկած է մերձակա խոշոր քաղաքներից՝ Տամպայից և Սենթ Փիթերսբուրգից դեպի արևմուտք՝ Ատլանտյան օվկիանոսի Մեքսիկական ծոցի Տամպա Բեյ ծովախորշի հարավարևելյան ափին։ Նշված երկու քաղաքների հետ մտնում է «Տամպա Բեյ Արեա» ( Tampa Bay Area) անվանումը կրող մետրոպոլիսային տարածքի մեջ, որի ամենափոքր բնակավայրն է։ Զբաղեցնում է 101.6 կմ2|տարածք, որի 66,2 քառակուսի կիլոմետրը կամ 65,14 տոկոսը ցամաքային, մնացածը՝ ջրային ։ 2020 թվականին ԱՄՆ-ում անցկացված մարդահամարի տվյալներով բնակչության թվաքանակը եղել է 117.292. :
Քլիրուոթերի որոշ տարածքներ ընդգրկված են BayCare Ballpark և Coachman Park ազգային պարկերում ։ Քաղաքի տեսարժան վայրերից են Քլիվլենդի փողոցը, որը պատմականի համարում ունի, ծովային ակվարիումը (Clearwater Marine Aquarium), լողափը (Clearwater Beach):
Կլիմա
Քլիրուոթերն ընկած է արևադարձայինից մերձարևադարձային կլիմայի անցման գոտում. նրան բնորոշ է խոնավ մերձարևադարձային կլիման։ Եղանակը կլոր տարին տաք է, ավելի ճշգրիտ՝ շոգ։ Տարեկան տեղումների (անձրևների) մեծ չափաբաժինը թափվում է հունիսից սեպտեմբեր ընկած ժամանակահատվածում։ Չոր տարեշրջանը ձգվում է հոկտեմբերից մայիս. այդ ընթացքում օդի ջերմաստիճանի նկատելի տատանումներ չեն լինում ։
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր Կատեգորիա:Առափնյա բնակավայրեր Կատեգորիա:Ֆլորիդայի քաղաքներ
Մարտ ստվերի հետ
«Մարտ ստվերի հետ» («Бой с тенью»), 2005 թվականի ռուսական դրամա, մարտաֆիլմ։ Ռեժիսոր՝ Ալեքսեյ Սիդորով։ Գլխավոր դերերում՝ Դենիս Նիկիֆորով (Արտյոմ Կոլչին), Ելենա Պանովա (Վիկա), Անդրեյ Պանին (Վագիտ Վալիև), Իվան Մակարևիչ (Կոստյա)։
Սյուժե
Արտյոմ Կոլչինը երիտասատրդ մարզիկ է, որ զբաղվում է բռնցքամարտով։ Նա աշխարհի չեմպիոն դառնալու հավակնորդ է և հայտնի է որպես Մեծ Սպիտակ Հույս։ Նա ձգտում է ճանաչում և գումար ձեռք բերել, երազում սիրո մասին։
Ամերիկյան հայտնի բռնցքամարտիկ Լարրի Պալմերի հետ մարտից մեկ շաբաթ առաջ Արտյոմը ծանոթանում է բուժքույր Վիկայի հետ և սիրահարվում նրան։ Բժշկական հետազոտության ժամանակ Վիկան հայտնաբերում է տղայի մոտ տեսողական լուրջ խնդիրներ։ Արտյոմը խնդրում է գաղտնի պահել, քանի որ դա նրա միակ շանսն էր։ Վիկան համաձայնում է, և տղան ստանում է ռինգ դուրս գալու թույլատրություն։
Նրան հովանավորում է Վագիտ Վալիևը։ Նա նախկին բռնցքամարտիկ է, ով ցանկանում է վերադառնալ մեծ սպորտ, հավատում է Արտյոմի հաղթանակին։ Նա, չիմանալով տղայի հիվանդության մասին և համոզված լինելով, որ Կոլչինը կհաղթի, մերժում է Լարրի Պալմերի մարզիչի գործնական առաջարկը (պլանավորված խաղ), որի համաձայն Կոլչինը պետք է պարտվեր։
Կոլչինը ի վերջո պարտվում է մարտում տեսողական խնդիրների պատճառով, վերջնականապես կուրանում։ Վալիևը հիասթափված է։ Նա հրաժարվում է օգնել տղային՝ ասելով. «Թող բուժի նա, ով թողել է նրան ռինգ»։
Արտյոմ Կոլչինը մնում է առանց օգնության։ Նա ոչ ոք չունի, քանի որ մեծացել է մանկատանը։ Վիկան հասկանում է, որ կատարվածի մեջ կա նաև իր մեղքը։ Նա որոշում է օգնել Արտյոմին, սակայն նրա տեսողությունը վերականգնելու համար անհրաժեշտ է թանկարժեք վիրահատություն։ Վիկան շտապում է գումար խնդրել իր նախկին սիրեցյալից (Իգոր Շչեգլով), ով բավականին հայտնի է թմրամիջոցների բիզնեսում։ Այն գիշեր, երբ Վիկան գնում է գումարը վերցնելու, ճակատագրի հեգնանքով Իգորին սպանում է Վալիևի մարդկանցից մեկը։ Վիկային սկսում է փնտրել թմրամիջոցների դեմ պայքարող հատուկ խումբը։ Նրան փնտրում է նաև Վալիևը, քանի որ նա սպանության միակ վկան է։
Վիրահատության համար շտապ գումար գտնելու համար Արտյոմը, Վիկան և Վիկայի փոքր եղբայր՝ պատանի Կոստյան, թալանում են բանկ, որը պատկանում էր հենց Վագիտ Վալիևին։ Բանկը թալանելուց հետո նրանք որոշ ժամանակ մնում են Արտյոմի լավագույն ընկերոջ՝ Տիմոխայի մոտ, այնուհետև գնում են Պետերբուրգ, Վիկայի և Կոստյաի հոր մոտ։ Այնտեղ վիրահատում են Արտյոմի աչքերը, որից հետո նրա տեսողությունը վերադառնում է։ Վալիևը գտնում է Արտյոմին, սակայն նա կարողանում է փախչել։
Թմրամիջոցների դեմ պայքարող հատուկ խումբը ձերբակալում է Վագիտ Վալիևին և նրա խմբին։ Արտյոմ Կոլչինը ձերբակալվում է կատարած կողոպուտի համար և ազատազրկվում չորս տարով։ Պատիժը կրելուց հետո Կոլչինը դուրս է գալիս բանտից։ Նրան դիմավորում են իրեն սիրող և հավատարիմ մարդիկ՝ սիրելի Վիկան, պատանի Կոստյան և լավագույն ընկեր Տիմոխան։ Այդ ժամանակ նրան է զանգահարում աշխարհի չեմպիոն Լարրի Պալմերը և առաջարկում ռևանշ։
Մրցանակներ MTV Russia
2006 թվականին MTV Russia Movie Awards մրցանակաբաշխության ժամանակ «Մարտ ստվերի հետ» ֆիլմն առաջադրվել է միանգամից 10 անվանակարգերում։
Հետաքրքիր փաստեր
Այս հատվածը շարունակություն չստացավ, ոչ առաջին մասում և ոչ էլ մյուս ֆիլմերում։
Արտաքին հղումներ
Կատեգորիա:2005 ֆիլմեր Կատեգորիա:Ռուսական ֆիլմեր Կատեգորիա:Ռուսերեն ֆիլմեր Կատեգորիա:Ռուսական մարտաֆիլմեր Կատեգորիա:2000-ականների դրամա ֆիլմեր
Տուրի (Բարիի գավառ)
Տուրի  (Turi), կոմունա Իտալիայի Ապուլիա մարզի Բարի գավառում։
Ժողովրդագրություն
Բնակչության աճը
Արտաքին հղումներ
Կատեգորիա:Իտալիայի բնակավայրեր
Ար (այլ կիրառումներ)
Ար, կարող է վերաբերել՝
Պորսանգեր
Պորսանգեր (Porsanger),  կոմունա (համայնք) Նորվեգիայի Ֆինմարք ֆյուլքեյում (մարզում)։ Վարչական կենտրոնն է Լակսելվ քաղաքը։ Զբաղեցնում է 4872.69 կմ² տարածք։ Ունի 3946 բնակիչ (2012թ.): Պաշտոնական լեզուներն են՝ Բուկմոլը, Հյուսիսսաամերենը և Քվեներենը ։
Անվանում
Կոմունայի անվան սկզբնամասը՝ pors ամենայն հավանականությամբ առաջացել է տեղանքի ճահիճներում աճող ծաղիկներից մեկի անունից։ Մեկ այլ տեսակետի համաձայն pors բառը սաամերեն borsi բառի ձևափոխված տարբերակն է, որը նշանակում է ջրվեժ։ Անվան երկրորդ մասը՝ angr-ը, նշանակում է ֆյորդ։
Աշխարհագրություն
Պորսանգերը տարածքի մեծության առումով Նորվեգիայի երրորդ մեծ կոմունան է։ Տեղակայված է ֆյուլքեյի կենտրոնական մասում։ Շրջապատված է Պորսանգեր ֆյորդի ափերով, որը հանդիսանում է Նորվեգիայի չորրորդ ամենաերկար ֆյորդը։ Հյուսիս-արևմուտքից սահմանակից է Կվալսուն և Մոսյո, հյուսիսում՝ Նորդկապ, արևելքում՝ Լեբեսյու, հարավում՝ Կարասիոկ, արևմուտքում՝ Ալտա կոմունաներին։ Վարչականկենտրոնն ու խոշորագույն բնակավայրն է Լակսելվը։ Մնացած բոլոր բնակավայրերը տեղակայված են ֆյորդի երկայնքով, որոնցից են՝ Կիստրանդ, Օլդերֆյորդ, Բյորսելվ։ Կոմունայում, ֆյորդից հարավ-արևմուտք, գտնվում է Ստասբուրսդալեն ազգային պարկը, որտեղ գտնվում է ամենահյուսիսային սոճու անտառը։
Կոմունայի տարածքում կարելի է ականատես լինել նաև սպիտակ գիշերների, որոնք լինում են մայիսի 16-ից հուլիսի 27-ը ընկած ժամանակահատվածում։ Բևեռային գիշերները տևում են նոյեմբերի 25-ից հունվարի 16-ը։ Տարածաշրջանը հայտնի է իր ֆաունայով։ Այստեղ հանդիպում են բազմաթիվ անհետացող կենդանատեսակներ։ Ամռանը ափերին ձվադրում են հազարավոր թռչուններ։
Բնակչություն
2012 թվականի տվյալներով կոմունայում բնակվում է 3946 մարդ։ Պորսանգերը Նորվեգիայի միակ կոմունան է, որտեղ գործում է միանգամից 3 պաշտոնական լեզու՝ Բուկմոլը, Հյուսիսսաամերենը և Քվեներենը ։
Տնտեսություն
Պորսանգերի տնտեսության մեջ զգալի դեր է կատարում կոմունայում տեղակայված Նորվեգիայի զինված ուժերի ռազմաբազան և օդանավակայանը, որի թռիչքուղին օգտագործվում է նաև քաղաքացիական օդանավերի կողմից։ Այստեղ է գտնվում աշխարհի ամենահյուսիսային գինեգործական գործարանը։ Որպես հումք ծառայում է ակնաթուփի պտուղները։
Հասարակական կյանք
Կոմունայում գործում է սաամերենով հրապարակվող Ságat թերթ։
Արտաքին հղումներ
Կատեգորիա:Ֆինմարք ֆյուլքեյի կոմունաներ
Ջակարտա
Ջակարտա (Jakarta; մինչև 1527 թ.՝ Սունդա Կելապա, մինչև 1619 թ.՝ Ջայկարտա, մինչև 1942 թ.՝ Բատավիա), Ինդոնեզիայի մայրաքաղաքն է, նաև երկրի ամենամեծ քաղաքը։
Գտնվում է Ճավա կղզու հյուսիս արևմտյան մասում, բաժանված է 5 շրջանների։
Հիմնադրվել է 1527 թվականին, 1580 թ. ստացել է քաղաքի կարգավիճակ։ Ընդհանուր մակերեսը կազմում է 664 կմ², բնակչությունը ըստ 2010 թ. մարդահամարի տվյալների 9 607 787 մարդ ։ Ծովի մակարդակից միջին բարձրությունը կազմում է ընդամենը 8 մ։
Հակիրճ տեղեկատվություն
Գտնվելով աշխարհի ամենախիտ բնակեցված կղզու՝ Ճավայի հյուսիս-արևմուտքում՝ Ջակարտան ժամանակի ընթացքում դարձել է Ինդոնեզիայի տնտեսական, մշակութային, քաղաքական կենտրոնը, որը 2014 թվականի տվյալներով ուներ 10 միլիոնից ավելի բնակիչ ։ Մեծ Ջակարտա մետրոպոլիան, որն զբաղեցնում է 6,392 քառակուսի կիլոմետր տարածություն, հայտնի է նաև Ջաբոդետաբեկ անվանումով. դա հապավում է, որ կազմվել է Ջակարտա, Բոգոր, Դեպոք, Տանգերանգ և Բեկաս բնակավայրերի անուններից։ Համարվում է մեծությամբ աշխարհի երկրորդ քաղաքային ագլոմերացիան (Տոկիոից հետո)՝ 30.214.303 բնակչությամբ : Ըստ կանխատեսումների՝ 2030 թվականին Ջակարտան կունենա 35.6 միլիոն բնակիչ՝ դառնալով աշխարհի ամենամեծ քաղաքը ։ Նրա ընձեռած բարենպաստ բիզնես հնարավորությունները, ինչպես նաև՝ առաջարկած ապրուստի բարձր չափանիշների ներուժը շատ-շատերին են գրավում, հրապուրում Ինդոնեզական կղզեխմբում, որի արդյունքում քաղաքում խմբվել են բազմաթիվ հանրույթներ ու մշակույթներ ։ Բնակիչների 85,5 տոկոսը մուսուլմաններ են, 5,2 տոկոսը՝ բողոքականներ, 4,8 տոկոսը՝ կաթոլիկներ, 3,5 տոկոսը՝ բուդդայականներ, 1 տոկոսը՝ հնդուիզմ դավանողներ։
Հիմնադրված լինելով 4-րդ դարում Սունդա Կելապա անվանումով՝ քաղաքը կարճ ժամանակամիջոցում դարձել է Սունդա թագավորության առևտրական կարևոր նավահանգիստը։ Հետագայում, արդեն Բաթավիա անունով, եղել է Հոլանդական Հնդկաստանի փաստացի մայրաքաղաքը։ Ինչպես հայտնի է, Նյու Յորքին տրվել է Մեծ խնձոր մականունը։ Դրա նմանությամբ՝ Ջակարտային տրվել է Մեծ դուրիան մականունը՝ Ճավա կղզում լայնորեն տարածված փշոտ, խիստ տհաճ հոտով, բայց անուշահամ յուրօրինակ մրգի անունով ։
Ջակարտան աշխարհի առաջնակարգ քաղաքներից մեկն է համարվում և լինելով ԱՍԵԱՆ-ի (Association of Southeast Asian Nations|ASEAN) ղեկավար մարմնի՝ քարտուղարության նստավայրը՝ դարձել է նաև միջազգային դիվանագիտության տեսանկյունից կարևորագույն քաղաք ։ Այստեղ են գտնվում նաև համաինդոնեզական և միջազգային նշանակության ֆինանսատնտեսական հաստատություններ՝ Bank of Indonesia-ն, Ինդոնեզիայի ֆոնդային բորսան Indonesia Stock Exchange-ը, ինդոնեզական ու միջազգային բազմաթիվ կորպորացիաների գլխավոր գրասենյակներ։ 2017 թվականի դրությամբ Ջակարտայում իրենց կեցավայրն ունեին Forbes Global 2000-ի վեց, Fortune 500-ի երկու և Unicorn-ի ֆինանսական չորս ընկերություններ   ։ 2014 թվականին քաղաքում ստեղծված համախառն ներքին արդյունքը՝ ՀՆԱ-ն գնահատվել է 321.3 միլիարդ ամերիկյան դոլար և տնտեսական աճի տեմպերով աշխարհի 200 խոշորագույն քաղաքների շարքում զբաղեցրել է 34-րդ տեղը ։ Ջակարտան ֆինանսատնտեսական ավելի արագ աճ է ապահովել, քան մալայզիական Կուալա Լումպուրը, թայլանդական Բանգկոկը և չինական Պեկինը ։
Ծանոթագրություններ
Կատեգորիա:Ասիայի քաղաքներ Կատեգորիա:Ինդոնեզիայի քաղաքներ Կատեգորիա:1527 թվականին հիմնադրված բնակավայրեր Կատեգորիա:Վերանվանված քաղաքներ
Դիարբեքիրի գավառակ
Դիարբեքիր, գավառակ Արևմտյան Հայաստանում, Դիարբեքիրի վիլայեթում։ Վարչական կենտրոնը Դիարբեքիր քաղաքն է ։
Ծանոթագրություններ
Կատեգորիա:Արևմտյան Հայաստանի գավառներ
Ռուբեն Սանոյան
Ռուբեն Ժորայի Սանոյան, ՀՀ պետական և տեղական ինքնակառավարման գործիչ, 2012 թվականի հոկտեմբերի 12-ից Գյումրու քաղաքապետի տեղակալ։
Պետական, քաղաքական և ՏԻՄ գործունեությունը
Ամուսնացած է, ունի մեկ դուստր և երկու թոռ։ Տիրապետում է ռուսերեն և անգլերեն լեզուներին։
Մոնգայ
Մոնգայ (Montgai), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Նոգերա շրջանում։ Տարածքը կազմում է 28,92 կմ²։ Բնակչությունը՝ 718 մարդ (2010 թվականի տվյալներով)։
Ռուբեն Սանոյան
Ծանոթագրություններ
Կատեգորիա:Հայ քաղաքական գործիչներ Կատեգորիա:ԳՊՄԻ շրջանավարտներ
Մոնգայ
Արտաքին հղումներ
Կատեգորիա:Իսպանիայի բնակավայրեր
Խնձոր
Խնձոր (Malus domestica), տանձենու պտուղն է, որը երկիր մոլորակի ամենատարեց բնակիչներից է։ Այն հայտնի է դարձել մարդուն ավելի վաղ, քան մյուս բերքատու ծառերը։ Խնձորենու հայրենիքը համարվում է Կենտրոնական Ասիան։ Մեծ տարածում է գտել տնային խնձորենին։ Ներկայումս գոյություն ունեն խնձորենիների բազում տեսակներ, որոնք աճում են տարբեր կլիմայական պայմաններում։
Խնձորենու պտուղը՝ խնձորը հարուստ է կալիումով, կալցիումով, ֆոսֆորով, նատրիումով, երկաթով, մոլիբդենով, ցինկով, բարիումով և ձկնեղենով։ Այն հիմնականում օգտագործվում է թարմ վիճակում, շատերի սեղաններին աղանդերի անբաժան մասն է։ Խնձորը նաև մեծ տարածում ունի տարատեսակ ուտեստների մեջ։ Կարելի է 50-ից ավել ճաշատեսակ թվել, որոնք պատրաստվում են խնձորով։
Հայկական տեսակներ
Արևմտյան Հայաստանում խնձորի հայրենիք էր համարվում Արտամետ գյուղը։ ՀՀ-ում մինչև,, դեմիրճյանական, , խնձորների մուտքը տարածված էին հետևյալ տեսակները.
Դարձվածքներ
Դրախտի խնձոր, երկպառակության խնձոր, կարմիր խնձոր, վերի բաղի խնձոր (բրբ.), խնձոր գցելու տեղ չլինել, կռնատակին խնձոր դնել (բրբ.), խնձորը խածնել, խնձորի պես, մեկ խնձորի տիլիմ են, մի խնձոր կես արած/ ինչպես խնձորը կիսես/ խնձորի մը երկու կեսը, կենաց ծառի խնձորն ուտել, բերանը (կարմիր) խնձոր չգնալ (չմտնել, չմնալ), մեկի ետևից կարմիր խնձոր ուղարկել (ճամփել), մեկուն ետևը խնձոր ղրկվիլ, խնձոր գլորել (տարաձայնություն, գժտություն առաջացնել)։
Թևավոր խոսքեր
Կատեգորիա:Բույսեր այբբենական կարգով Կատեգորիա:Մրգեր
Ականց ջուր
Ականց ջուր, Ական ջուր, գետակ Արաքսի ավազանում, Ախուրյանի վտակը, հոսում է Շիրակի դաշտով, Հոռոմոսի վանքից ոչ հեռու։ Ականց Ջուրի վրա էր գտնվում Ականց գյուղը։ Ղ. Ալիշանի վկայությամբ («Շիրակ» էջ 33) 1198 թվականին մի արձանագրության մեջ նշված է, որ այս գետակի ջուրը վանահայր Մխիթարը մեծ ծախքով անց է կացրել դեպի Հոռոմոսի վանքը ։
Ծանոթագրություններ
Կատեգորիա:Ախուրյան գետի վտակներ Կատեգորիա:Շիրակի մարզի գետեր
Հայ աշխարհ (այլ կիրառումներ)
Հայ աշխարհ կարող է վերաբերել՝
(8579) Հիեյզան
(8579) Հիեյզան (Hieizan), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 11-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,479665 ա. մ., առավելագույնը մոտենում է 2,0029 ա. մ. հեռավորության վրա և հեռանում 2,9565 ա. մ. ։ Արեգակի շուրջ մեկ ամբողջական պտույտ է կատարում 1426,22 երկրային օրվա ընթացքում, իր ուղեծրով շարժվելով միջինում 0,252415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,93° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ավգուստ Ռաշ
Ավգուստ Ռաշ (August Rush), ռեժիսոր Կիրստեն Շերիդանի ֆիլմը, որն էկրան է բարձրացել 2007 թվականին։ Կինոնկարի հիմքում ընկած է մանկատան տղայի մասին պատմություն, որը ցանկանում է գտնել իր ծնողներին։
Սյուժե
Էվան Թեյլոր (Ֆրեդի Հայմոր) անունով տղան չարաճճի մեծանում է տղաների համար մանկատանը, հավատալով նրան, որ նրա ծնողները ողջ են։ Նա կորող է երաժշտություն լսել ամենուր՝ լույսի մեջ, քամու մեջ, օդում և, նույնիսկ, էլեկտրական հոսանքների մեջ։ Նա հավատում է, որ կարող է լսել իր ծնողների երաժշտությունը։ Էվանը համարում է, որ եղել իր ծնողների համար ցանկալի երեխա, որ նրանք կգան և կվերցնեն նրան։
էվանը հանդիպում է սոցիալական աշխատող Ռիչարդ Ջեֆրիսին (Թերենս Հովարդ), Նյու Յորքի երեխաների գործերով դեպարտամենտից և հայտնում է, որ ցանկանում է որդեգրված լինել։ Տղան դուր է գալիս Ջեֆրիսին։ Նա Էվանին է հանձնում այցեքարտը՝ իր հեռախոսի համարով, այն դեպքի համար, եթե տղային ինչ-որ բան պետք լինի։
Անցյալին վերադարձի շարքով հանդիսատեսը իմանում է, որ տղայի ծնողներն են Լայլա Նովաչեկը (Քերի Ռասել) և Լուիս Կոնելին (Ջոնաթան Ռիս Մայերս)։ Լայլան հայտնի երիտասարդ թավջութակահար է, իսկ Լուիսը՝ իռլանդացի կիթառահար և ռոք-խմբի մենակատար։ Նրանք հանդիպել են մի երեկույթի ժամանակ և միասին անց կացրել ռոմանտիկ գիշեր։ Խստաբարո հոր պատճառով Լայլան ստիպված է լինում բաժանվել Լուիսից։
Սակայն պարզվում է, որ Լայլան հղի է Լուիսից։ Հայրը դրան հավանություն չի տալիս։ Նա ցանկանում է, որ դուստրը հաջող կարիերա իրականացնի առանց երեխայի տեսքով խոչընդոտի։ Հոր հետ վիճաբանելուց հետո Լայլան դուրս է փախչում ռեստորանից և նրան հարվածում է մեքենան։ Հիվանդանոցում նա տղա երեխա է ունենում։ Վերջինը, ինչը նա հիշում է, դա բուժքույրն է, ով ասում է, որ երեխայի մոտ դադարել է սրտի աշխատանքը։ Երբ Լայլան արթնանում է, հայրը նրան հայտնում է, որ երեխան մահացել է։ Նա նույնիսկ չէր կարող ենթադրել, որ երեխան ողջ է մնացել, իսկ հայրը կեղծել է որդեգրման մասին թղթերում նրա ստորագրությունը։ Լուիսը և Լայլան՝ միմյանց կորցնելուց հետո, դադարում են երաժշտությամբ զբաղվել։
Էվանը աննկուն հավատում է նրան, որ եթե նա զբաղվի երաժշտությամբ, ապա նա հնարավորություն կունենա հանդիպելու իր ծնողների հետ։ Նա հավատում է, որ ծնողները կլսեն իրեն։ Նա փախչում է Նյու Յորք և այնտեղ հանդիպում Արտուրին (Լեոն Թոմաս III)՝ տղա, ով փողոցում նվագում է փողի դիմաց։ Էվանը հետևում է Արտուրին և ընկնում Մաքսվել Ուոլեսի մոտ, ով հայտնի է «Կախարդ» մականունով (Ռոբին Ուիլյամս)։ Նա պահում է տարբեր անտուն և փախստական երեխաների, ովքեր փողոցում նվագում են և նրան են հանձնում վաստակած գումարի մեծ մասը։ Էվանը բացահայտում է իր երաժշտական շնորհը և Կախարդը տղային հավաքագրում է փողոցային երաժիշտների մեջ և նրան կնքում է «Ավգուստ Ռաշ» կեղծանունով։ Կախարդը Էվանին հավատեցնում է նրանում, որ եթե նրա իրական անունը բացահայտվի, ապա նա ստիպված կլինի թողնել երաժշտությունը և վերադառնալ մանկատուն։
Ոստիկանության շրջայցից հետո Էվանը ապաստան է գտնում եկեղեցում, որտեղ ևս մեկ անգամ ցուցադրում է իր բնածին երաժշտական տաղանդը։ էվանը ընդունվում է Ջուլիարդի երաժշտական դպրոց՝ Ավգուստ Ռաշ անունով։ Նա իրեն ցուցադրում է անգերազանցելի վարպետ, առավել լավ, քան դպրոցի ցանկացած սովորող, իսկ երաժշտությունը, որը նա հորինել էր, հավանության է արժանանում Նյու Յորքի ֆիլհարմոնիկ նվագախմբի կողմից Կենտրոնական այգում կատարման համար։ Ի դժբախտություն, կաքարդը ներխուժում է գլխավոր փորձին և Էվանին ստիպում է հետ վերադառնալ փողոցային երաժշտությանը՝ նրա իրական անունը բացահայտելու սպառնալիքի պայմանով։
իսկ այդ ընթացքում Լայլան իմանում է իր տղայի անունը և թե ինչ տեսք նա ունի։ Նա հաստատակամորեն որոշել է մնալ Նյու Յորքում մինչ այն ժամանակ, երբ կգտնի Էվանին։ Միաժամանակ նա որոշում է հարություն տալ իր թավջութակահարի կարիերային։ Նա ընտրվում է նվագելու այն նույն համերգին, որին և Էվանը։ Լուիսը, ով սխալ տեղեկացվել էր այն մասին, որ Լայլան ամուսնացել է, վերադառնում է Նյու Յորք, որպեսզի շարունակի նվագել իր նախկին խմբի հետ։ նա էվանի հետ պատահաբար հանդիպում է Վաշինգտոնի հրապարակին կից այգում և նրանք միասին երաժշտություն են նվագում, սակայն նրանցից ոչ մեկը չգիտի, թե մյուսն ով է։
Երեկոյան, համերգից առաջ, Էվանը փախչում է Կախարդից և ուղևորվում է այգի, հուսալով հասցնել իր ելույթին։ Միևնույն ժամանակ Լուիսը ուղևորվում է այգի, որտեղ նա տեսնում է Էվանի կեղծանունը Լայլայի անվան հետ միասին գովազդային վահանակի վրա։ Էվանը հասցնում է հասնել այգի և խմբավարել նվագախումբը։ Ելույթի վերջում նա շրջվում է և տեսնում, թե ինչպես Լայլան և Լուիսը կանգնած են իր առջև, միմյանց ձեռք բռնած։ Եվ նա գիտի, որ վերջապես կվերամիավորվի իր ծնողների հետ։
Արձագանքներ ֆիլմի մասին
«USA Today»-ի համար տեսությունում Կլաուդիա Պյուգը գրում է, որ «Ավգուստ Ռաշ ֆիլմը ցանկացածի համար չէ, սակայն նրանց համար է, ով գերի է նրա մեղեդուն և խիզախ սենտիմենտալ վերջաբանին անմոռանալի երաժշտությամբ և վիզուալ պոեզիայով» ։ «The Hollywood Reporter»-ի կողմից ֆիլմը դրական գնահատականի է արժանանում. «Դա երաժիշտնարի մասին պատմություն է և այն մասին, թե ինչպես երաժշտությունը միավորում է մարդկանց։ Ֆիլմում երաժշտական պարտիտուրան և երգերը, ստեղծված Մարկ Մանչինայի և Հանս Ցիմերի կողմից, պոետիկ քմահաճություն են ներմուծում անհավանական վերջաբանին» ։
«Rotten Tomatoes» կայքի տեսությունում քննադատների 36 %-ը ֆիլմը դրական է գնահատում։ «Ենթադրություն. Չնայած տաղանդավոր դերասանների առկայությանը, «Ավգուստ Ռաշ»-ը չկարողացավ բարձրանալ թույլ ռեժիսուրայից և լացկան սցենարից վեր» ։ «Metacritic» կայքում ֆիլմը հավաքել է 100 հնարավորից 38 միավոր ։
Պեմ Գրեդին, «San Francisco Chronicle»-ից, ֆիլմն անվանում է «անբովանդակ երաժշտական մելոդրամա»։ Գրեդին հայտարարում է, որ «ամբողջ պատմությունը ծիծաղելի է»։ «Համընկնումների կույտ, վարմունք և դրդապատճառ տրամաբանության դեմ և բոլոր կերպարները այնքան վատ են նկարված, որ դերասանները նրանցում կորչում են» ։ Կինոքննադատ Ռոջեր Էբերտը ֆիլմին տալիս է երեք աստղ. «Ֆիլմը հագեցած է գերզգայունությամբ, սակայն դա սպասելի է» ։ Գրող Ջամիլա Գեյվինը ֆիլմը համեմետում է Չարլզ Դիքենսի «Օլիվեր Թվիստի» հետ ։
Արտաքին հղումներ
Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:2000-ականների դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Հայ արվեստագետների միություն
Հայ արվեստագետների միություն (ՀԱՄ), հայ կերպարվեստագետների անդրանիկ միավորումը։ Հիմնադրվել է 1916 թվականին, Թիֆլիսում։ ՀԱՄ կազմակերպմանը մասնակցել են Եղիշե Թադևոսյանը (նախագահ), Մարտիրոս Սարյանը, Փանոս Թերլեմեզյանը, Ս. Խաչատուրյանը, Գ. Լևոնյանը և ուրիշներ։ Միությունը համախմբել և ցուցահանդեսների մասնակից է դարձրել նաև Ռուսաստանում և արտասահմանում գործող հայ արվեստագետներին (Զ. Զաքարյան, Վ. Մախոխյան, Էդգար Շահին, Դ. Օքրոյան, Սերգեյ Աղաջանյան, Հակոբ Գյուրջյան, Գեորգի Յակուլով, Ս. Ալաջալով և ուրիշներ)։ «Պերեդվիժնիկներին» հարող դիրքերում կանգնած ՀԱՄ-ը ստեղծագործական մեթոդի համընդհանուր սկզբունքներ չի ունեցել, բացառությամբ «հայկական ոճի» տարածման կանոնադրական պարտավորությունը։ Միության առաջին պատվավոր անդամն էր ռուս նկարիչ Վ.Դ. Պոլենովը։ ՀԱՄ-ը գործակցել է ռուսական և վրացական գեղանկարչական միությունների հետ՝ նպատակ ունենալով կազմակերպել հայ և այլազգի արվեստագետների գործերի պատկերահանդեսներ Անդրկովկասի, իսկ ցուցահանդեսներ՝ Ռուսաստանի քաղաքներում։ Կազմակերպել է 6 ցուցահանդես, ուր ներկայացվել են նաև Վ.Դ. Պոլենովի, Մ.Ա. Վրուբելի, Ի.Ի. Լևիտանի, Ա.Յա. Գոլովինի, Վ.Ե. Բորիսով-Մուսատովի, Ի․ Մ․ Թոիձեի և այլոց կտավները։ 1921 թվականին ՀԽՍՀ կառավարության հանձնարարությամբ կազմակերպել է հայկական դրամանիշների էսքիզների մրցանակաբաշխություն, ցուցահանդեսներ՝ Երևանում և Կ. Պոլսում։ Երևանում Հայաստանի կերպարվեստից աշխատողների ընկերության հիմնադրումից (1923) հետո ՀԱՄ-ը վերածվել է Հայաստան սեկցիայի։
Կասանյուզ
Կասանյուզ (Cassaniouze), համայնք Ֆրանսիայի Օվերն մարզի Կանտալ գավառում ։
Բնակչությունը 2012 թվականի դրությամբ կազմում է 513 մարդ, բնակչության խտությունը` 14.31 մարդ/կմ²։ Բնակավայրը զբաղեցնում է 35.84 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 27 կմ հարավ։
Վաղինակ Ոսկանյան
Վաղինակ Բոգդանի Ոսկանյան, հայ խորհրդային անասնաբույծ։ Գյուղատնտեսական գիտությունների դոկտոր (1962), պրոֆեսոր (1962), ՀԽՍՀ գիտության վաստակավոր գործիչ (1974)։
Կասանյուզ
Բնակչություն
Բնակչության քանակը ըստ տարիների
Վաղինակ Ոսկանյան
Կենսագրություն
Ավարտել է Երևանի անասնաբուծական-անասնաբուժական ինստիտուտը (1939), որտեղ 1947-1964 թվականներին աշխատել է որպես դոցենտ, պրոֆեսոր, միաժամանակ (1955-1964)՝ ուսումնական և գիտական աշխատանքների գծով տնօրենի տեղակալ։ Հայրենական Մեծ պատերազմի մասնակից։ 1964 թվականից եղել է ՀԽՍՀ անասնաբուծության և անասնաբուժության (այժմ՝ Անասնաբուծության և անասնաբուժության գիտական կենտրոն) ԳՀԻ-ի տնօրեն, գենետիկայի և բուծման բաժնի վարիչ։ Գիտական աշխատանքները վերաբերում են տեղական և խառնացեղ տավարի կոնստիտուցիայի և մթերատվության, կովկասյան գորշ տավարի ցեղի գենետիկական կոնստիտուցիայի և սելեկցիայի, մատղաշի նպատակադիր, ինտենսիվ աճեցման և բտման, արտադրական տրամախաչման, կաթի և տավարի մսի արտադրության տեխնոլոգիայի ուսումնասիրություններին ։ ԽՄԿԿ անդամ 1939 թվականից։
Ծանոթագրություններ
Կատեգորիա:Հայ անասնաբույծներ Կատեգորիա:Գյուղատնտեսական գիտությունների դոկտորներ Կատեգորիա:Հայ պրոֆեսորներ
Կասանյուզ
Տնտեսություն
2010 թվականին ուներ 293 աշխատունակ (15-64 տարեկան) բնակիչ, որոնցից ակտիվ էին 219-ը, իսկ ոչ ակտիվները` 74։ Ակտիվության ցուցանիշը կազմում է 74,7 %։ 219 աշխատունակ մարդկանցից աշխատել է 214 անձ (120 տղամարդ և 94 կին)։ Գործազուրկ են եղել 5 անձ (5 տղամարդ և 0 կին)։ 74 անաշխատունակներից 10-ը եղել են աշակերտներ կամ ուսանողներ, 42-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հունաստանի խորհրդարան
Հունաստանի խորհրդարան (Βουλή των Ελλήνων), միապալատ օրենսդիր մարմին Հունաստանի Հանրապետությունում։ Այն բաղկացած է 300 պատգամավորներից, որոնցից յուրաքանչյուրն ընտրվում է չորս տարի ժամկետով։
Խորհրդարանական ընտրություններն անցկացվում են ժամանակ առ ժամանակ։ Ընտրություններում հաղթած կուսակցությունը ստանում է 50 մանդատ Հունաստանի Հանրապետության խորհրդարանում ։ Օրենսդիր մարմինը ղեկավարվում է Հունաստանի վարչապետի կողմից։
Խորհրդարանի ներկային նախագահի պաշտոնը ստանձնում է Նիկոս Վուցիսը, ով հարում է Ձախերի արմատական կոալիցիային՝ «Սիրիզա» կուսակցությանը, որը ներկայումս ունի ամենաշատ թվով մանդատները Հունաստանի խորհրդարանում։ Պառլամենտի շենքը տեղակայված է մայրաքաղաք Աթենքի կենտրոնում՝ Վասիլիսիս Սոֆիասի պողոտայում։
Օրենսդրական գործընթաց
Հունաստանում օրենքի ընդունման և ամրագրման նախաձեռնություն ունի միայն նախագահի ղեկավարած կառավարությունն ու ազգային ժողովը։ Օրինագիծը մինչ իրավական ուժ ստանալը պետք է ունենա պետական այրերի կողմից ներկայացված բացատրագիր։ Ցանկացած օրինագիծը վերընթերցվում է համապատասխան մշտական ​​հանձնաժողովի կողմից։
Հունաստանի Հանրապետության սահմանադրության 110-րդ և 119-րդ հոդվածները ներկայացնում են սահմանադրական փոփոխություններն այդ երկրում։ Ներկայիս սահմանադրությունն ընդունվել է 1975 թվականին։ Մինչ այդ փոփոխվել է երեք անգամ՝ 1986, 2001 և 2008 թվականներին։
Հունաստանի խորհրդարանի լիազորությունների մեջ է մտնում՝
Կուսակցական կազմ
2015 թվականի Հունաստանի խորհրդարանական ընտրությունների արդյունքում՝ Հունաստանի խորհրդարանն ունի հետևյալ կուսակցական կազմը.
Ծանոթագրություններ
Կատեգորիա:Հունաստանի խորհրդարան Կատեգորիա:Հունաստանի քաղաքականություն
Հայ աշխարհ
Հայ աշխարհ, պատմության և մշակույթի ամսաթերթ։ Բելգիայի հայ կաթոլիկների հրատարակություն։ Լույս է տեսել 1937–1939 թվականներին, Բրյուսելում, հայերեն և ֆրանսերեն (վերջում՝ միայն ֆրանսերեն)։ Տնօրեն-խմբագիր՝ Հ. Նալբանդյան։ Ծանոթացրել է հայ եկեղեցու պատմությանը, նրա նշանավոր գործիչներին, ֆրանսերեն ներկայացրել հայոց պատմությունը, ավանդույթները ևն։ Ինքնուսույց վարժություններով օգնել է սովորել հայերեն։ Հատվածներ է տպագրել նաև Հոլանդիայի և Բելգիայի հայ գաղութների մասին։
Կատեգորիա:Հայկական գրական պարբերականներ Կատեգորիա:Հայկական կրոնական պարբերականներ Կատեգորիա:Բելգիայի հայկական ամսագրեր Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Փոթոոոոոոոո (Փըթեյթոս)
Փոթոոոոոոոո (Potoooooooo կամ Pot-8-Os, 1773 - նոյեմբեր 1800), 18-րդ դարի ազնվացեղ արշավաձի, որը հաղթել է ավելի քան 30 մրցավազքում և առաջ անցել իր ժամանակի հայտնի ձիարշավային ձիերից ։ Մրցարշավային տարիներից հետո շարունակել է զուգավորվել և բազմաթիվ սերունդներ է տվել, որոնք նույնպես մասնակցել են մրցարշավների և դարձել են Էփսոմի դերբիի (Epsom Derby) հաղթողներ։ Փոթոոոոոոոոն առավել հայտնի է իր անվան արտասովոր ուղղագրությամբ, որն արտասանվում է «Փըթեյթոս»՝ բառացի կարտոֆիլ։
Նախապատմություն
Փոթոոոոոոոո (նաև տարբեր աղբյուրներում գրված է Pot-8-Os, Pot8Os, Pot8O's կամ Pot 8 Os) շագանակագույն քուռակ էր, որին 1773 թվականին բուծել է Աբինգդոնի 4-րդ կոմս Ուիլոբի Բերտը։ Նա Սպորտմիսթրեսից (Sportsmistress) ծնված առաջին քուռակն է եղել։ Հայրը եղել է անպարտելի Էքլիփսը (Eclipse) ։
Նրա անվան ծագումն ունի մի քանի տարբեր վարկածներ։ Ամենատարածվածի համաձայն՝ Բերտը մտադրվել է երիտասարդ քուռակին անվանել «Կարտոֆիլ» (Փըթեյթոս) և ախոռապանին հանձնարարել է անունը գրել մսուրի վրա։ Ախոռապանը անունը գրել է «Փոթոոոոոոոո» (Pot, որին հաջորդում է ութ «o», անգլերեն բառախաղ է՝ «էյթ»-ը ութ է նշանակում), որն այնքան է զվարճացրել Բերտին, որ նա ընդունել է այդ ուղղագրությունը ։ Հետագայում այս անվան այլ գրանցողներ օգտագործել են մի շարք ուղղագրություններ, որոնք արտացոլում են «Փըթեյթոս» բառի վերանայված արտասանությունը ։ The Jockey Club-ի առցանց տվյալների բազայում անունը գրված է որպես Pot8O's ։ The General Stud Book-ն օգտագործում է Potooooooooo տարբերակը ։
Փոթոոոոոոոոն սատկել է 1800 թվականի նոյեմբերին՝ 27 տարեկան հասակում և թաղվել Նապաստակի այգում՝ ծառի տակ։ Մոտ 200 տարի անց, երբ ծառն ընկել է, հայտնաբերվել է նրա կմախքը, որն այժմ ցուցադրվում է Նյումարքեթի Ազգային ձիարշավային թանգարանի Քինգս Յարդ ցուցասրահում ։
Մոխրոտիկի նոր արկածները
Սյուժե
Մոխրոտը, որը մեզ ներկայացվում է Էլլա անունով (Cinderella` «Մոխրոտիկ»-ից), ապրում է խորթ մոր և երկու քույրերի հետ ու երազում է պարահանդեսի մասին, որին նրան պետք է հրավիրի արքայազնը։ Աման լվացող Ռիկը, որը միաժամանակ այն մարդն է, ում անունից վերապատմվում է ամբողջ պատմությունը, սիրահարված է Էլլային, սակայն նա նրա արքայազնը չէ։
Մի օր Մոխրոտին և նրա քույրերին հրավիրում են պարահանդեսի արքայազնի մոտ։ Նա շատ ուրախ է. խորթ մայրը դեմ չէ, որ աղջիկը գնա, բայց տալիս է նրան գործերի երկար ցուցակ։ Օգնության է հասնում բարի փերին` Մոխրոտի կնքամայրը, և աղջիկն ուղևորվում է պալատ, որտեղ ամեն ինչ հարթ չէ։ Ֆիլմի հենց սկզբում մեզ պատմում են այն մասին, որ պալատական հարկի տակ ապրում է մի հրաշագործ, որն ունի բարու և չարի կշեռքներ և իր իշխանության տակ է պահում բոլոր հեքիաթները։ Նա, վերահսկելով դրանք, պահպանում է բարու և չարի հավասարակշռությունը թագավորությունում։ Նա ունի երկու օգնական՝ Պյատակը և Մամբոն։ Հենց պարահանդեսի օրը հրաշագործը որոշում է գնալ հանգստի և թողնում բարու և չարի կշեռքները օգնականների խղճի վրա։ Բայց նրանք չեն կարողանում գլուխ հանել, և մեխանիզմը քանդվում է։ Մինչ նրանք վիճելով փորձում են վերականգնել գլորված գնդակը, նրանց հայհոյանքները լսում է խորթ մայրը, որը նոր է եկել պարահանդես և լիովին համոզվել, որ իր դուստրերը բացարձակապես չեն կարողանում նորմալ երևալ արքայազնին կախարդելու համար։ Նա լսում է «կառավարող մեխանիզմ» արտահայտությունը և որոշում է իմանալ, թե ինչն ինչոց է։ Երբ նա գալիս է, բավական հեշտ վերցնում է գավազանը, որի միջոցով կարելի է կախարդել, իսկ օգնականները, անփորձությամբ կախարդելով, գորգը վերածում են գորգ-ինքնաթիռի և թռչում ինչ-որ տեղ` դեպի անտառ։ Խորթ մայրը հավաքում է ամբողջ թագավորության չարագործներին և ցանկանում է փոխել յուրաքանչյուր բնակչի ճակատագիրը։ Էլլան դիմում է Ռիկին և որոշում, որ պետք է փնտրել արքայազնին։ Մամբոն և Պյատակը նույնպես գալիս են այդ եզրահանգմանը։ Ճանապարհին նրանք հանդիպում են։ Հաղթահարելով բազմաթիվ խոչընդոտներ` խումբը, այնուամենայնիվ, գտնում է արքայազնին, սակայն պարզվում է, որ նա ի վիճակի չէ չար ոգիներին վռնդել պալատից, այդ պատճառով էլ Ռիկը ամեն ինչ վերցնում է իր ձեռքը։ Խորթ մայրը առևանգում է Էլլային։ Ռիկը Պյատակին և Մամբոյին բերում է պալատ` տրոլների մեջ յուրային ձևանալով, և նրանք բարձրանում են վերին հարկ, որտեղ մայրացուն բերել էր Էլլային։ Ոչ առանց ջանքի հնարավոր է դառնում խորթ մորից վերցնել կախարդական գավազանը, իսկ նրան պորտալի միջով ուղարկել Հյուսիսային բևեռ, որտեղ նա շատ է դուր գալիս կամ ծովակատուներին, կամ ծովափղերին։ Ամեն ինչ կազմակերպվում է այնպես, որ արքայազնը կարծում է, թե վռնդել է չար ոգիներին, Պյատակն ու Մամբոն ամեն ինչ մաքրում են հրաշագործի ժամանումից առաջ, իսկ Ռիկն ամուսնանում է Էլլայի հետ։
Give It 2 U
«Give It 2 U», ամերիկա-կանադացի R&B երգիչ Ռոբին Թիքի երգն է, համագործակցությամբ ամերիկացի ռեփեր Քենդրիկ Լամարի հետ։ Այն թողարկվել է 2013 թվականի հուլիսի 2-ին՝ որպես Ռոբին Թիքի «Blurred Lines» կոչվող թվով վեցերորդ ստուդիական ալբոմի երրորդ սինգլը։ Երգը գրվել է Ռոբին Թիքի, Քենդրիկ Լամարի, will.i.am-ի, Dr. Luke-ի և Cirkut-ի կողմից։
Երգի պաշտոնական ռեմիքս տարբերակում իր մասնակցությունն ունի նաև ամերիկացի ռեփեր Թու Չեյնսը։
Տեսահոլովակ
Երգի տեսահոլովակ, որի ռեժիսորն է Դայան Մարտելը, ներկայացվել է 2013 թվականի օգոստոսի 23-ին MTV-ի եթերում, իսկ հաջորդ օրը տեղադրվել է Ռոբին Թիքի VEVO ալիքում։ Տեսահոլովակը նկարահանվել է երգի ռեմիքս տարբերակի հիման վրա ։ Տեսահոլովակի նկարահանումները տեղի են ունեցել ֆուտբոլի դաշտում ։
Կենդանի կատարումներ
Օգոստոսի 25-ին Ռոբին Թիքը Քենդրիկ Լամարի և Թու Չեյնսի հետ երգը կատարել է 2013 MTV երաժշտական տեսահոլովակի մրցանակաբաշխության ժամանակ։
Երգացանկ
2 Track CD Single
Digital download - U.S. mix
Digital download - remix
Արտաքին հղումներ
Կատեգորիա:2013 սինգլներ Կատեգորիա:Ռոբին Թիքի երգեր Կատեգորիա:Քենդրիկ Լամարի երգեր Կատեգորիա:2013 երգեր
ԵՊՀ Արաբագիտության ամբիոն
Երևանի պետական համալսարանի արևելագիտության ֆակուլտետի արաբագիտության ամբիոն, Հայաստանի արաբագիտության ոլորտում հիմնադիր և առաջատար գիտակրթական հաստատություն։ 1992 թվականից սկսած այն անմիջական մասնակցությունն է ունեցել Հայաստանի և արաբական աշխարհի մի շարք երկրների միջև դիվանագիտական կապերի հաստատմանը։ Սիրիայում, Լիբանանում, Եգիպտոսում, Արաբական Միացյալ Էմիրություններում, Քուվեյթում և Իրաքում Հայաստանի դեսպանությունների և հյուպատոսությունների բացմամբ նոր թափ է հաղորդվում արաբական երկրների հայկական սփյուռքի և մայր հայրենիքի հետ կապին։ Այդ պետական մարմիններում աշխատել և աշխատում են ամբիոնի դասախոսներն ու շրջանավարտները։
Հայ արաբագիտության բնագավառում ակադեմիական ավանդույթների առաջացումը, մասնագիտական կադրային բազայի ձևավորումն ու զարգացումը համալսարանում՝ ընդհուպ մինչև 1992 թվականի ամբիոնի հիմնադրում, կապված են արաբական և թուրքական բանասիրության ամբիոնի վարիչ, 1977-1993 թվականների արևելագիտության ֆակուլտետի դեկան, պրոֆեսոր Մերի Քոչարի անվան հետ։ Նրա հետ արաբագիտության ամբիոնի՝ որպես ԵՊՀ-ի գիտահետազոտական և մշակութային կենտրոնի հիմնադրումը իրականացրել են բանասիրական գիտությունների թեկնածու, իսլամագետ Դավիթ Հովհաննիսյանը և բանասիրական գիտությունների թեկնածու, լեզվաբան Սամվել Կարաբեկյանը։